ایسراییل قوه‌لری ایشغال آلتینداکی اوردون چایی‌نین باتی ساحلیندکی قانون‌سوز یهودی مسکونلاشما‌لاری و آیری‌لیق دیوارینی اعتراض ائدن فیلیسطین‌لی‌لره موداخیله ائدیب.
شاهیدلردن الده ائدیلن معلوماتا گؤره، ایسراییلین اوردون چایی‌نین باتی ساحلینده تیکدیگی یاشاییش منطقه‌لرینی اعتراض ائتمک ایسته‌ین فیلیسطین‌لی‌لر رام الله شهری‌نین کفر مالیک قصبه‌سینده نوماییش تشکیل ائدیب‌لر.
شاهیدلر ایسراییل قوه‌لری‌نین نوماییشچی‌لری داغیتماق اوچون گؤزیاشاردیجی گازدان و حقیقی و پلاستیک گولله‌لردن ایستیفاده ائتدیک‌لرینی و فیلیسطین‌لی‌لرین عسگرلره داش آتا‌راق جاواب وئردیک‌لرینی سؤیله‌ییب‌لر.
شاهیدلر ایسراییل عسگرلری‌نین ایستیفاده ائتدیک‌لری رزین گولله‌لردن بیر فیلیسطین‌لی‌نین یارالاندیغینی و اونلارلا نوماییشچی‌نین بیبر گازین‌دان تاثیرلندیگینی قئید ائدیب‌لر.
